Yal tamacahut s uzwel-ines agejdan, maca di snat n tmucuha-agi yemma-jida d umcic d nana-s i d-negmer seg temnaḍin n Ḥiẓer d At Ḥewwa ad naf sin izewlen mgaraden di tmacahut n Ḥiẓer qqaren-as yemma-jida maca ɣer s icenwiyen n At Ḥewwa fkan-as azwel amcic d nana-s, akken nwala mgaraden seg yisem, maca si tama n usentel nufa-d d yiwen-is acku i snat ttnadin deg-s ɣef uyefki, ma nuɣal ɣer uzwel i fkan i snat n tmucuha-agi ad naf belli seg uzwel icark-iten-t yiwen uɣbel acku amcic yeffeɣ yettnadi ɣef uyefki ad t-yawi i jida-s.